泥城 (廣州)

泥城係廣州荔灣區一笪地方，喺而今嘅廣州發電廠附近。

據說泥城又叫做陸賈城。屈大均嘅《廣東新語》記載，「陸賈初至南越，築城番禺西滸以待佗，名曰陸賈城。其遺址在西郊十里，地名西場。有荔枝灣、花塢、藕塘之饒，蓋陸賈之所經營也。」

陸氏後人試過起咗一座陸賈紀念亭，豎咗一塊「開越陸大夫駐節故地」石碑，喺1932年1月落成。民國25年，廣州市工務所將呢處開闢做泥城公園。

而今剩返「開越陸大夫駐節故址」石碑喺處，喺南岸路電業社區廣州發電廠個南門嘅傳達室背脊埲牆度，2003年定咗係廣州市登記保護文物單位。塊碑周圍仲有紀念亭嘅底座，以及一條亭柱。

附近 
德坭路
德坭立交

荔灣區